PROCESVERBAL

NGA SEANCA X (DHJETË) E KUVENDIT TË KOMUNËS SË TUZIT

MBAJTUR MË 26 SHTATOR 2024

Seanca u hap nga Kryetari i Kuvendit, e cila filloi në ora 11:00.

Sekretari i Kuvendit thirri këshilltarët e pranishëm.

Mungojnë këshilltarët: Besa Nikaj, Emin Lulanoviq, Samir Axhoviq, Enis Gjokaj, Halil Dukoviq, Damir Beqovic.

Kryetari i Kuvendit tha se ka kuorum për punë dhe vendimmarrje në seancë.

Procesverbali nga seanca e 9-të u miratua me votat e 17 (shtatëmbëdhjetë) këshilltarëve, nuk pati kundër dhe as abstenime.

Pas miratimit të procesverbalit, kryetari i kuvendit i njoftoi të pranishmit se nga kryetari i komunës ka pranuar propozimin për plotësimin e rendit të ditës me këto pika:

1. Propozimi i Vendimit për dhënien e pëlqimit në Ndryshimin e parë të Programit vjetor të kryerjes së veprimtarive komunale të Shoqërisë me përgjegjësi të kufizuar "Komunalno/Komunale" Tuz.

2. Propozim Vendim për dhënien e pëlqimit në Çmimoren e transportit publik të pasagjerëve të linjës lokale dhe ndërurbane.

3. Propozim i Vendimit për dhënien e pëlqimit në Çmimoren e shërbimeve për shfrytëzimin e objektit sportiv dhe fushës ndihmëse të KF “Deçiq”.

Propozimet e vendimeve të sipërpërmendura janë shpjeguar nga kryetari i komunës, Lindon Gjelaj.

Pikat e përmendura të rendit të ditës u bënë pjesë përbërëse e rendit të ditës me votat e shumicës së këshilltarëve të pranishëm.

Pas miratimit të pikave të sipërpërmendura, u kalua në miratimin e rendit të ditës në tërësi.

Propozimi i rendit të ditës në vijim u miratua me votat e 19 (nëntëmbëdhjetë) këshilltarëve, nuk pati kundërshtime dhe as abstenime.

1. Propozim i Vendimit mbi ndryshimet dhe plotësimet e Vendimit mbi Buxhetin e Komunës së Tuzit për vitin 2024;
2. Propozimi i Konkludimit mbi pranimin e Raportit gjashtëmujorë mbi të ardhurat dhe shepnzimet totale, të paraqitura në pajtim me klasifikimin organizativ, funksional dhe ekonomik për periudhën prej më 01.01 deri më 30.06. të vitit 2024;
3. Propozimi i Konkludimit mbi miratimin e Raportit mbi punën e Komisionit për ndarjen e mjeteve për mbështetjen e afarizmit të gruas për vitin 2022, në përcjellje të realizimit dhe shpenzimit të mjeteve financiare;
4. Propozim i Vendimit mbi përcaktimin e Çmimores së veprimtarisë së rregullt komunale të furnizimit publik me ujë të furnizuesit SHPK “Vodovod i kanalizacija- Ujësjellësi dhe kanalizimi” Tuz për vitin 2025;
5. Propozim i Vendimit mbi plotësimin e Vendimit për përcaktimin e interesit publik për shpronësim të plotë të pronave të paluajtshme për shkak të rekonstruksionit të aksit rrugorë Podgoricë-Tuz, prej Urës së Zharnicës në Cem, deri te kthesa për Shipshanik;
6. Propozim i Vendimit për emërimin e Jurisë për dhënien e çmimit “15 Dhjetori” të Komunës së Tuzit për vitin 2024.
7. 2. Propozimi i Vendimit për dhënien e pëlqimit në Ndryshimin e parë të Programit Vjetor të kryerjes së veprimtarive të Shoqërisë me përgjegjësi të kufizuar "Komunalno/Komunale" Tuz.
8. Propozim i Vendimit mbi dhënien e pëlqimit në Çmimoren mbi transportin publik të pasagjerëve të linjës lokale dhe ndërurbane.
9. Propozim i Vendimit për dhënien e pëlqimit në Çmimoren e shërbimeve për shfrytëzimin e objektit sportiv dhe fushës ndihmëse të KF “Deçiq”.
10. Zgjedhje dhe emërime.

Pas përcaktimit të rëndit të ditës, u kalua në diskutim dhe vendimmarrje për secilën pikë të rëndit të ditës veç e veç.

1.**Pika e Parë**- **Propozim i Vendimit mbi ndryshimet dhe plotësimet e Vendimit mbi Buxhetin e Komunës së Tuzit për vitin 2024.;**

Sqarimet hyrëse dhe arsyetimin, si dhe përgjigje në diskutimet e këshilltarëve lidhur me këtë pikë të rendit të ditës, i dha sekretari i Sekretariatit për Financa, Driton Gjokaj.

Në diskutim për këtë pikë morën pjesë këshilltarët:

-Mevludin Dizdareviq, Mirza Pepiq, Nikolla Camaj, Simon Ivezaj.

Në diskutim për këtë pikë mori pjesë edhe kryetari i komunës Lindon Gjelaj.

Pas diskutimit për pikën e përmendur të rendit të ditës, u kalua në vendimmarrje.

Kuvendi miratoi Vendimin në fjalë me këtë votim të këshilltarëve:

* **PËR votuan 17(shtatëmbëdhjetë**) këshilltarë/re, nuk pati KUNDËR, nuk pati TË PËRMBAJTUR.

1. **Pika e dytë** - **Propozimi i Konkludimit mbi pranimin e Raportit gjashtëmujorë mbi të ardhurat dhe shpenzimet totale, të paraqitura në pajtim me klasifikimin organizativ, funksional dhe ekonomik për periudhën prej më 01.01 deri më 30.06. të vitit 2024;**

Sqarime hyrëse dhe arsyetimet e nevojshme lidhur me këtë pikë të rëndit të ditës i dha Sekretari i Sekretariatit për Financa, **Driton Gjokaj.**

Nuk ka pasur këshilltarë të interesuar për diskutim lidhur me këtë pikë të rëndit ët ditës.

Kuvendi miratoi Konkludimin në fjalë me këtë votim të këshilltarëve:

* **PËR votuan 17 (shtatëmbëdhjetë)** këshilltarë/re, nuk pati KUNDËR, nuk pati TË PËRMBAJTUR.

**3.Pika e Tretë** - **Propozimi i Konkludimit mbi miratimin e Raportit mbi punën e Komisionit për ndarjen e mjeteve për mbështetjen e afarizmit të gruas për vitin 2022, në përcjellje të realizimit dhe shpenzimit të mjeteve financiare;**

Sqarimet hyrëse dhe arsyetimin lidhur me këtë pikë të rëndit të ditës i dha kryetari i komisionit **Shefko Kurpejoviq.**

Lidhur me këtë pikë, në diskutim morën pjesë këshilltarët Mevludin Dizdareviq dhe Demir Dresheviq.

Kuvendi miratoi Konludimin në fjalë me këtë votim të këshilltarëve;

* **PËR votuan 19 (nëntëmbëdhjetë)** këshilltarë/re, nuk pati KUNDËR, nuk pati TË PËRMBAJTUR.
* Za glasalo 19( devetnaest) odbornika/ca, nije bilo protiv, nije bilo uzdržanih odbornik/ca .

4.**Pika e Katërt**- **Propozim i Vendimit mbi përcaktimin e çmim orës së veprimtarisë së rregullt komunale të furnizimit publik me ujë të furnizuesit SHPK “Vodovod i kanalizacija- Ujësjellësi dhe Kanalizimi” Tuz për vitin 2025;**

Vërejtjet hyrëse dhe arsyetimet lidhur me këtë pikë të rëndit të ditës i dha ushtruesi i detyrës së Drejtorit Ekzekutues të SHPK “Vodovod i kanalizacija- Ujësjellësi dhe kanalizimi” Tuz, Ilir Camaj

Në diskutim sipas kësaj pike ka marrë pjesë këshilltari Mavludin Dizdareviq.

* Kuvendi miratoi Vendimin në fjalë me këtë votim të këshilltarëve
* **PËR votuan 16 (gjashtëmbëdhjetë)** këshilltarë/re, **KUNDËR** **votuan 5 (pesë)**, nuk pati TË PËRMBAJTUR.

5.**Pika e Pestë** – **Propozim i Vendimit mbi plotësimin e Vendimit për përcaktimin e interesit publik për shpronësim të plotë të pronave të paluajtshme për shkak të rekonstruksionit të aksit rrugorë Podgroticë-Tuz, prej Urës së Zharnicës në Cem, deri te kthesa për Shipshanik;**

Vërejtjet hyrëse dhe arsyetimet lidhur me këtë pikë të rëndit ët ditës i ka dhënë Sekretarja e Sekretariatit për Pronë, Elvisa Rexhematoviq.

Në diskutim lidhur me këtë pikë morën pjesë këshilltarët: Mevludin Dizdareviq dhe Smajl Çunmulaj.

-Kuvendi miratoi Vendimi në fjalë, me këtë votim të këshilltarëve:

* **PËR votuan 18 (tetëmbëdhjetë)** këshilltarë/re, nuk pati KUNDËR, nuk pati TË PËRMBAJTUR.

1. **Pika e gjashtë**- **Propozim i Vendimit mbi emërimin e Jurisë për dhënien e çmimit “15 Dhjetori” të Komunës së Tuzit për vitin 2024.**

Kryetari i Këshillit për zgjedhje dhe emërime, Gjergj Camaj, ka paraqitur Raportin e Këshillit në bazë të të cilit propozohet si në vijim:

Emërohen kryetari dhe anëtarët e Jurisë për ndarjen e Çmimit „15 Dhjetori“ i Komunës së Tuzit për vitin 2024, në këtë përbërje:

1. Rexhep Çunmulaj - Për kryetar,

2. Ilir Gojçaj - anëtar,

3. Samir Orahovac - anëtar,

4.Senad Padoviq - anëtar

5.Muamer Dizdareviq - anëtar

Nuk pati të interesuar për diskutime lidhur me këtë pikë.

Kuvendi miratoi Vendimin në fjalë me këtë votim të këshilltarëve:

* **PËR votuan 19 (nëntëmbëdhjetë)** këshilltarë/re, nuk pati KUNDËR, nuk pati TË PËRMBAJTUR.

7. **Pika e shtatë - Propozimi i Vendimit për dhënien e pëlqimit në ndryshimin e parë të Programit vjetor të kryerjes së veprimtarive komunale të Shoqërisë me Përgjegjësi të Kufizuar "Komunalno/Komunale", Tuz;**

Sqarimet hyrëse dhe arsyetimet lidhur me këtë pikë të rendit të ditës i dha Drejtori Ekzekutiv i Shoqërisë me Përgjegjësi të Kufizuar “Komunalno/Komunale”, Tuz, Admir Biorac.

Nuk kishte persona të interesuar për të marrë pjesë në diskutimin lidhur me këtë pikë të rendit të ditës.

Kuvendi miratoi Vendimin në fjalë me këtë votim të këshilltarëve:

**PËR votuan 16 (gjashtëmbëdhjetë)** këshilltarë/re, nuk pati KUNDËR, nuk pati TË PËRMBAJTUR.

**8.Pika e tetë**- **Propozim i Vendimit mbi dhënien e pëlqimit në Çmimoren mbi transportin publik të pasagjerëve të linjës lokale dhe ndërurbane.**

Sqarimet hyrëse dhe arsyetimet lidhur me këtë pikë të rendit të ditës i dha Drejtori Ekzekutiv i Shoqërisë me Përgjegjësi të Kufizuar “Komunalno/Komunale”, Tuz, Admir Biorac.

Në diskutim mori pjesë këshilltari Mevludin Dizdareviq.

Kuvendi miratoi Vendimin në fjalë me këtë votim të këshilltarëve:

**PËR votuan 19 (nëntëmbëdhjetë)** këshilltarë/re, nuk pati KUNDËR, nuk pati TË PËRMBAJTUR.

**9.Pika e nëntë-** **Propozim i Vendimit për dhënien e pëlqimit në Çmimoren e shërbimeve për shfrytëzimin e objektit sportiv dhe fushës ndihmëse të KF “Deçiq”.**

Në diskutim sipas kësaj pike morën pjesë këshilltarët: Simon Ivezaj,Gjergj Camaj,Albian Sinishtaj.

Në diskutim mori pjesë edhe kryetari i komunës, Lindon Gjelaj.

Kuvendi miratoi Vendimin në fjalë me këtë votim të këshilltarëve:

**PËR votuan 17 (shtatëmbëdhjetë)** këshilltarë/re, nuk pati KUNDËR, nuk pati TË PËRMBAJTUR.

10.**Pika e dhjetë- Në kuadër të pikës Zgjedhje dhe Emërime, është shqyrtuar Propozimi i Vendimit mbi emërimin e Këshillit për dhënien e propozimeve për emërtimin vendbanimeve, rrugëve dhe shesheve.**

Kryetari i Këshillit për Zgjedhje dhe Emërime, Gjergj Camaj parashtroi Raportin e Këshillit në bazë të të cilit propozohen si më poshtë:

Në Këshillin në fjalë emërohen:

1. Gjergj Camaj -kryetar

2. Ferhat Dinosha - anëtar

3. Nikolla Camaj - anëtar

4. Senad Gilaj - anëtar

5. Luigj Dedvukaj - anëtar

6. Allmir Lulanaj - anëtar

7. Toni Gjurashaj - anëtar

Në diskutim lidhur me këtë pikë morën pjesë këshilltarët: Mevludin Dizdareviq ,Smailj Çunmulaj dhe Adnan Pepiq.

Në diskutim mori pjesë edhe kryetari i komunës, Lindon Gjelaj.

Kuvendi miratoi Vendimin në fjalë me këtë votim të këshilltarëve:

**PËR votuan 15 (pesëmbëdhjetë)** këshilltarë/re, KUNDËR votuan 5 (pesë), nuk pati TË PËRMBAJTUR.

Pas përfundimit të shqyrtimit të pikave të rëndit të ditës, u kalua në pyetjet e këshilltarëve. Kryetari i Kuvendit fjalën ia dha këshilltarit, Adnan Pepiq, i cili pyetjen e këshilltarit ia kishte adresuar U.D të drejtorit ekzekutiv të SHPK ”Ujësjellësi dhe Kanalizimi / Vodovod i Kanalizacija” , Tuz, Ilir Camaj.

Këshilltari Pepiq, lexoi pyetjen e parashtruar duke dhënë edhe sqarime shtesë. Më pas, fjala iu dha UD të drejtorit ekzekutiv të SHPK “Ujësjellësi dhe Kanalizimi / Vodovod i Kanalizacija” , Tuz, Ilir Camaj, i cili dha sqarimet e nevojshme.

Pas pyetjes së Këshilltarit, kryetari i Kuvendit deklaroi të mbyllur seancën e X.

Seanca e Kuvendit është e incizuar me zë dhe me video.

**Nr.** 02-016/24-8668/1

**Tuz,** 23.12.2024

KUVENDI I KOMUNËS SË TUZIT

SEKRETAR I KUVËNDIT KRYETARI I KUVËNDIT

Nermin Alibashiq Fadil Kajoshaj